# Járványügyi

# INTÉZKEDÉSI TERV

**a 2022/2023. tanévre a Nyíregyházi Zrínyi Ilona Gimnázium   
és Kollégiumban**

**2022. szeptember 15-i állapot**

**Jogszabályi háttér:**

# Intézkedési terv a köznevelési intézményekben a járványügyi készenlét idején alkalmazandó eljárásrendről 7. verzió 2022. szeptember (Belügyminisztérium)

# a Nyíregyházi Tankerületi Központ TK/153/04739-2/2022. iktatószámon kelt tájékoztató levele

**Hasznos linkek:**

* <https://koronavirus.gov.hu/>
* <https://www.nnk.gov.hu/> (Nemzeti Népegészségügyi Központ/
* https://www.oktatas.hu/kozneveles/aktualis\_tanev\_esemenyei/covid19/EMMI\_tanugyi\_dontesek

**Kapcsolat:**

* Ingyenesen hívható zöld számok:  
  06-80-277-455  
  06-80-277-456
* [koronavirus@1818.hu](mailto:koronavirus@1818.hu)
* Jósa András Kórház: (42) 599-700

**Díjköteles PCR-teszt pontok Nyíregyházán: (Telefonos egyeztetés!)**

* 4400 Nyíregyháza Bujtos utca 15. Tel.:36 703 497 053
* 4400 Nyíregyháza Hatzel tér 1. Tel.: 06 30/593-0989
* 4400 Nyíregyháza, Mikszáth Kálmán u. 38. Tel.: 42/512-222

Jelen intézkedési terv módosításig vagy visszavonásig marad érvényben, a módosítására a járványügyi helyzet alakulásától függően, a tapasztalatok figyelembevételével kerül sor.

A protokoll bevezetéséről és alkalmazásáról az intézményvezető köteles gondoskodni, a fenntartó feladata a megvalósítást ellenőrizni.

Az intézkedési terv nyilvános, felkerül az iskola honlapjára is.

# 1. AZ INTÉZMÉNYEK LÁTOGATÁSA, BELÉPTETÉS

2022. március 4-étől a beléptetési korlátozások megszűntek, de továbbra is csak egészséges személyek látogathatják az iskolát.

# 2. RENDEZVÉNYEK, FOGLALKOZÁSOK, ÉRTEKEZLETEK

2022. március 4-étől a rendezvényekre vonatkozó korlátozások megszűntek. Ugyanakkor a csoportos megjelenésre épülő rendezvényeket a legnagyobb körültekintéssel kell megszervezni.

# 3. EGÉSZSÉGÜGYI SZEMPONTBÓL BIZTONSÁGOS KÖRNYEZET KIALAKÍTÁSA

3.1. A járványügyi felkészülés során rendkívül fontos a szemléletformálás. Ezért valamennyi osztályfőnök, kollégiumi csoportvezető köteles ismertetni jelen dokumentum tanulókra vonatkozó pontjait. A szaktanárok segítségével vegyék át újra a helyes kézmosás lépéseit, a maszkhasználat szabályait (beleértve az eldobást is!), az immunerősítés lehetőségeit, a szellőztetés fontosságát stb. Hívják fel a figyelmet az oltások lehetőségére is.

3.2. A szociális helyiségekben biztosítjuk a szappanos kézmosási lehetőséget és a papírtörlők használatát.

3.3. Kiemelt figyelmet kell fordítani az alapvető higiénés szabályok betartására. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel kell biztosítani a személyes tisztaságot. Javasoljuk, hogy minden tanulónál legyen szükség esetére kis kézfertőtlenítő, maszk és papírzsebkendő.

3.4. A szaktantermeket az informatika kivételével ne zárjuk, hogy megakadályozzuk a folyosói tömörüléseket.

3.5. Fokozott figyelmet kell fordítani a nagy intenzitású természetes szellőztetésre, mely vonatkozik minden zárt térre, így a folyosókra, valamint a szociális helyiségekre is. A helyiségek ablakát időjárás és környező forgalom függvényében lehetőség szerint nyitva kell tartani. Az osztálytermekben a szellőztetés a hetes feladata. Az órát tartó tanár az órák végén hívja fel erre a figyelmet!

3.6. A légtechnikai eszközök használatával kapcsolatos belügyminisztériumi ajánlást a 2. számú melléklet tartalmazza.

3.7. Ha a mellékhelyiségekben a kézfertőtlenítő és a papírtörlő kifogyott, a portán kell jelenteni.

3.8. Tanórán kötelező maszkhasználat nincs, de a maszk viselését megtiltani nem lehet.

3.9. Ugyanakkor lehetnek olyan zárt térben zajló iskolai/kollégiumi rendezvények, ahol az iskolavezetés valamennyi résztvevő számára előírja a maszk kötelező és szabályszerű használatát. Saját steril maszkról a résztvevőknek kell gondoskodni. A maszkok átadása tilos! *Az igazolt Covid-19 fertőzöttel történt szoros kontaktus időpontjától számított 5 napig a tanuló köteles a szájat és az orrot eltakaró maszkot viselni valamennyi iskolai zárt térben.*

3.10. A testnevelésórákat az időjárás alakulása szerint javasolt szabad téren megtartani.

# 4. ÉTKEZTETÉSRE VONATKOZÓ SZABÁLYOK

4.1. Fokozottan kell ügyelni az étkezés helyszínének tisztaságára, a rendszeres fertőtlenítésére. A felületek tisztításakor ügyelni kell a környezet vírusmentességének a megőrzésére, a munkafolyamatok megfelelő szétválasztásával, valamint gyakoribb fertőtlenítéssel. Ez az üzemeltető feladata.

4.2. Az iskolai büfé működése 2022. szeptember 01-től továbbra is üzemel.

4.3. A kollégiumi és irodai hűtőkből minden hétvégére ki kell pakolni az élelmiszereket, a fertőtlenítést el kell végezni.

# 5. KOLLÉGIUMI ELHELYEZÉSRE VONATKOZÓ SZABÁLYOK

5.1. A kollégiumokba kizárólag egészséges, új típusú koronavírus megbetegedés tüneteket nem mutató, magát egészségesnek érző személy költözhet be. A vasárnapi visszatérésnél a tünetek esetleges meglétéről kikérdezzük a beköltöző tanulókat.

5.2. A kollégiumokban lakó tanulók ha bármilyen betegségre utaló panaszuk van, azt azonnal jelezzék a nevelőtanárnak.

Az egészségügyi panaszokat, lázat dokumentálják.

5.3. A koronavírus megbetegedés tüneteit mutató tanulót, dolgozót azonnal el kell különíteni, erre az előre kialakított elkülönítési pontok használhatóak.

Az NNK honlapján elérhető általános eljárásrend alapján szükséges az azonnali intézkedések megtétele: szülő értesítése, iskolaorvos értesítése. A háziorvos azonnali értesítése a szülő feladata!

5.4. A kollégiumi/diákotthoni karanténban elhelyezett tanulók ellátását a járványügyi szabályoknak megfelelően kell megszervezni. A beteg tanulóval érintkező személy maszkot és gumikesztyűt visel.

5.5. Covid fertőzés, hatósági karantén után a tanuló csak a tünetmentességet, gyógyulást igazoló orvosi papírral térhet vissza a kollégiumba. Hatósági házi karantén esetén a járványügyi hatóság által kiadott, a járványügyi megfigyelést feloldó határozat is szükséges.

5.6. Mivel a Széchenyi utcai kollégiumunkban több intézmény tanulói vannak elhelyezve, így fertőzés esetén a kollégiumvezető haladéktalanul értesíti az érintett intézmények vezetőit.

# 6. TANULÓI HIÁNYZÁSOK KEZELÉSE

6.1. Igazolt hiányzásnak tekintendő a covid-fertőzés, továbbá, ha a tanuló hatósági karanténba kerül a részére előírt karantén időszakára.

6.2. Az a gyermek, tanuló vagy pedagógus, aki covid fertőzés miatt otthon maradt, csak orvosi igazolással térhet vissza.

# 7. TEENDŐK BETEG SZEMÉLY ESETÉN

7.1. Amennyiben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell az iskolaegészségügyi orvost, aki az érvényes eljárásrend szerint dönt a további teendőkről. Gyermek esetén a szülő/gondviselő értesítéséről is gondoskodni kell, akinek a figyelmét fel kell hívni arra, hogy feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el.

7.2. A beteg gyermek felügyeletét ellátó személynek kesztyű és maszk használata kötelező.

7.3. A szoros kontaktokra vonatkozó intézkedéseket nem az intézmény, hanem a kerületi/járási hivatal hozhat. A Covid-19 fertőzés bejelentését a háziorvos/kezelőorvos/ellátó orvos teszi meg. Az igazoltan Covid-19 fertőzött személy 7 napos elkülönítése lép életbe. Az elkülönítés időtartama lerövidíthető amennyiben a Covid-19 fertőzött az elkülönítés 4. napján már láztalan, légúti tünetei megszűntek, akkor a tünetek kezdetétől számított 5. napon antigén gyorstesztet végezhet, s annak negatív eredménye esetén az elkülönítés feloldható.

7.4 Igazolt Covid-19 fertőzés esetén a fertőzöttel szoros kapcsolatba került, a **Covid-19 fertőzésre utaló tüneteket** **nem mutató** személy – akár dolgozónként, akár tanulóként – látogathatja a köznevelési intézményt. A szoros kontaktus időpontjától számított 5 napig köteles a szájat és az orrot eltakaró maszkot viselni.

7.5 Teendő covidos családtag esetén: amelyik gyermek családjában pozitív személy van, és a tanuló (aki jogviszonyban áll az iskolával) oltatlan, akkor a tanuló marad otthon. Őt a Járási Hivatal Népegészségügyi Osztálya karanténba helyezi, tehát közösségebe annak lejártáig nem járhat.

7.6 Osztálykarantén nincs.

* + 1. **számú melléklet**

**Takarítási rend – Széchenyi utca**

Délelőtti takarítás és fertőtlenítés :

Név: Munkaidő: 06.00h – 14.00h

Fertőtlenítés: (törlés, szellőztetés)

6.00h-07.00h Nagy tornaterem (seprése, felmosása)

07.00.h – 08.30h. toalett és öltözők

08.30h -10.00h bejáratnál lévő korlát, kilincsek

10.00h - szünet – fizika előadó - padok, székek, kilincsek / ablak, ajtó/

10.30h-11.00h folyósok, toalett, öltözők, kilincsek, szemetes

11.00h szünet kémia előadó - padok, székek, kilincsek

11.30h folyósok, toalett, öltözők, kilincsek, büfé előtt fertőtlenítő ellenőrzése, szemetes

12.00h szünet- biológia előadó – padok, székek kilincsek

12.30h folyósok, öltözők, kilincsek, szemetes

12.30h- 14.00h lépcsőház seprése, korlát

Délelőtti portás folyamatosan fertőtlenít.

Délutáni takarítás és fertőtlenítés:

Név: Munkaidő: 13.20h – 21.20h

Fertőtlenítés (törlés, szellőztetés, felmosás)

13.30h – 14.30h toalett

14.30h kistornaterem

14.30h – 15.00h korlátok, szemetes

15.00h – tantermek - padok, székek, kilincsek (ajtó, ablak), szemetes, ablakpárkány

16.30h – 17.30h igazgatói szoba, helyettesi, titkárság / asztalok, szekrényajtók, csapok, mosdók, szemetes

17.30h – 18.00h gazdasági és kistanári/ asztalok, székek, csap, mosdó, szemetes/

18.00h – 19.00h öltözök, toalett

18.00h – 19.00h tanári + konyha+étkező /asztalok, székek, mosogató/

19.00h – 20.30h előtér, folyosók

20.30h – 21.20h kistornaterem

Délutáni portás folyamatosan fertőtlenít a bejárati ajtónál

Zrínyi Ilona Gimnázium és Kollégium, Széchenyi utcai Kollégium takarítás és fertőtlenítés:

Név: Hamvai Sándorné

Kovács F Andrásné Munkaidő: 07.00h – 15.00h

Fertőtlenítés/ törlés, szellőztetés, felmosás/

07.00h-07.30 előtér/kilincs, szemetes/, toalett

07.30h-09.00h földszinti helységek asztalok, székek, szemetes, mosdók

09.00h - 13.00h I.-II.-III.-IV emelet toalett 33db, mosdók 66 db, zuhanyzók 31db

13.00h 14.30h földszint irodák, helységek, bejárati ajtó, kilincsek, szemetes, mosdók

14.30h – 15.00h toalett

Délután portás - folyamatosan a bejárati ajtókilincs és előtér

**Takarítási rend – Tiszavasvári út**

**Takarítás módosított ütemterve a járványügyi előírások alapján 2020.08.26-tól a Zrínyi Ilona Gimnázium és Kollégium Tiszavasvári úti telephelyén**

*Az előírt fertőtlenítőszerek használatával az alábbi felületek* ***napi szinten*** *kerülnek fertőtlenítésre:*

* épületek nyílászárói (ajtó-ablak kilincsei)
* tantermek, csoportszobák, berendezései és felszerelései (asztalok, padok, székek)
* informatikai eszközök (billentyűzet, monitor, egér, egérpad)
* szobák berendezései, szobákhoz tartozó vizesblokkok (villanykapcsolók, hűtőszekrény fogantyúk, szemetesek, csaptelepek, zuhanyfej, WC lehúzó,
* közös használatú helyiségek (TV szoba, teakonyha, mosókonyha, étterem, könyvtár, társalgó) berendezései, felszerelései (TV, mosogató, mikrohullámú sütő, tűzhely stb.)
* az intézmény dolgozói által használt helyiségek (nevelői, porta, öltözők stb.)
* a kollégiumhoz tartozó tornacsarnok takarítása folyamatos, fertőtlenítése a használat gyakoriságától függ

A portás a főbejárat fertőtlenítését óránként végzi, szükség esetén azonnal

**Az általános napi szintű takarítás mellett a következő helyiségek *nagytakarítása* az alábbi beosztás szerint történik**

**Hétfő**: Helyettesítéssel tisztított szobák (3. emeleti és földszinti helyiségek)

**Kedd**: Közös használatú helyiségek, (TV szoba, könyvtár, társalgó stb.) folyosó, lépcsőház

**Szerda**: Vizesblokkok tisztítása (vízkőoldással)

**Csütörtök**: Nevelői és diákszobák nagytakarítása

**Péntek**: Hűtőszekrények fertőtlenítése, alagsor

A takarító személyzet munkarendje jelenleg megegyezik a korábbi beosztással, de a járványügyi helyzet függvényében változtatható.

* + 1. **számú melléklet**

# Légtechnika rendszerek helyes használata

Újabb tanulmányok szerint az egészen apró nyálcseppek hosszabb ideig a levegőben maradhatnak fertőzőképességüket megőrizve. Az apró nyálcseppecskék elsősorban zárt térben jelenthetnek kockázatot, ahol koncentráltan megmaradnak.

A nem megfelelően működtetett légtechnikai eszközök természetes szellőztetés hiányában növelhetik a fertőzés kockázatát.

Az olyan légtechnikai készülékek, amelyek friss levegő pótlására nem alkalmasak, és kizárólag a belső levegőt forgatják (pl.: split klíma és fan-coil berendezések, mobil légtisztítók), a levegőben tarthatják a vírusos cseppeket, szállíthatják a kórokozókat. Ezek a készülékek csak akkor használhatóak, ha egyidejűleg intenzív levegő utánpótlás történik kültérből.

**Split klímaberendezések** a nyári időszakban, amennyiben használatuk a nagy melegre tekintettel indokolt, az alábbi feltételek betartása mellett működtethetők:

* a készüléket úgy állítsák be, hogy a **helyiség alsó felében ne okozzon nagy légáramot**, (a levegőáramot felfele irányítsák),
* a klímaberendezések használatával párhuzamosan végezzenek **napi többszöri**, lehetőleg óránkénti **intenzív (teljes ablakfelületet kitáró) szellőztetést**,
* a készülék beltéri egységének **hőcserélője és porszűrője gyakran** (súlyosabb járványhelyzetben hetente vagy gyakrabban) **kerüljön fertőtlenítésre**, engedélyezett vírusölő hatású szerrel,
* nagyobb igénybevétel (például rendezvények) előtt és után is fertőtlenítsék a készülékeket,
* a cserélhető szűrővel is rendelkező készülékek **szűrőjét cseréljék az előírtnál gyakrabban** a megfelelő óvintézkedések betartása mellett, figyelembe véve, hogy a használt szűrő fertőzés forrása lehet (maszk és kesztyű használata mellett a szűrőt a helyszínen óvatosan helyezzék műanyag zsákba és azt azonnal zárják le),
* **megfelelő hőmérséklet beállítása** szükséges a berendezésen (a külső hőmérsékletnél maximum 6-8°C-kal hidegebbre javasolt a klímaberendezést beállítani).

**Ventilátorok** használata csak folyamatosan kitárt ablakok mellett javasolt a helyiségekben több személy egyidejű tartózkodása esetén. E készülékek kitárt ablakok mellett segíthetik a beltéri levegő gyors kicserélődését, ezáltal a kórokozók koncentrációjának csökkentését, zárt ablakok mellett azonban fokozzák a fertőződés kockázatát.

Egyes UV-fénnyel, HEPA-szűrővel vagy elektrosztatikus légszűrővel működő **mobil légtisztító készülékek** csökkenthetik a levegőben lévő vírusok számát, azonban szintén hozzájárulhatnak a vírusos cseppek lebegtetéséhez is. Hamis biztonságérzetet keltve elterelődhet a figyelem az alapvetően fontos természetes szellőztetés szükségességéről, így akár emelhetik is a fertőződés kockázatát a zsúfoltabb belterekben.

Légtisztítók járványhelyzetben való használata esetén az alábbiakra kell figyelmet fordítani:

* használatukkal párhuzamosan **folyamatos, vagy gyakori** (óránkénti) **intenzív** (teljes ablakfelületet kitáró) **szellőztetés szükséges** (amennyiben a helyiségben egyidejűleg többen is tartózkodnak), nehezebben szellőztethető helyiségek esetén a szomszédos helyiségek felől ajtón keresztül szükséges biztosítani a friss levegőt.
* a szűrővel rendelkező készülékek általában félévente előírt **szűrőcseréjét végezzék gyakrabban** (3-4 havonta), a megfelelő óvintézkedések betartása mellett, figyelembe véve, hogy a használt szűrő is fertőzés forrása lehet,
* az **UV-C fénnyel** (germicid lámpával) ellátott légszűrő-készülékeknél fontos, hogy ózontermelődés-mentesek legyenek, azaz **csak 253,4 nanométer feletti hullámhosszúságú ibolyántúli (UV-C) sugarakat bocsásson ki** a készülékben működő UV fényforrás, mert az ennél rövidebb hullámhosszúságú UV fény alkalmazásánál ózon termelődik. Emellett fontos, hogy **az UV-fény zárt rendszerben működjön,** és teljesen fedett legyen a szem- és bőrkárosodás elkerülése érdekében,
* az elektrosztatikus szűrővel rendelkező készülékek előírt tisztításának elhagyása a hatékonyságot csökkenti,
* **ózontermelő légtisztítók használata ellenjavallt**, mivel az ózon káros az egészségre, s Magyarországon nem engedélyezett a használata.